Държавен вестник, бр. 35, 2026 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  35
2.3.1.7.4.4. Изделието, подлежащо на по­
чистване и дезинфекция, трябва да е съвмес­
тимо с използваната автоматизирана машина, 
параметрите на цикъла, почистващите и 
дезинфекциращите продукти.
2.3.1.7.4.5. При работа с ултразвукови вани 
се спазват следните изисквания:
2.3.1.7.4.5.1. Медицинските изделия трябва 
да бъдат предварително почистени от груби 
замърсявания.
2.3.1.7.4.5.2. Спазват се препоръките на 
производителя за дозиране и температура на 
почистващия разтвор. Разтворът се сменя 
ежедневно и при всяко видимо замърсяване. 
При работа с ензимни разтвори се използват 
гумени или нитрилни ръкавици. При всяко 
пълнене на ултразвуковата вана се извършва 
дегазация в продължение на 5 – 10 минути.
2.3.1.7.4.5.3. При поставянето им в ултра­
звукова вана медицинските изделия трябва 
да бъдат разглобени, отворени и напълно 
потопени, а лумените – изцяло запълнени с 
разтвора (потапянето се извършва бавно и 
под наклон).
2.3.1.7.4.5.4. Преди стартиране на работа 
капакът на ултразвуковата вана се затваря.
2.3.1.7.4.5.5. След почистване изделията се 
изплакват и подсушават.
2.3.1.7.4.5.6. В края на всеки работен ден ул­
тразвуковата вана се почиства и дезинфекцира.
2.3.2. Дезинфекция на бельо.
2.3.2.1. На дезинфекция подлежи постелъч­
ното бельо и работното облекло.
2.3.2.2. Правила за работа с употребено 
постелъчно бельо:
2.3.2.2.1. Персоналът, работещ с постелъчно 
бельо, спазва стандартните предпазни мер­
ки (хигиена на ръцете и ползване на лични 
предпазни средства). Хигиена на ръцете се 
извършва след всеки контакт с използвано 
бельо, независимо от наличието на видимо 
замърсяване. Контактът на персонала с из­
ползвано бельо се свежда до минимум.
2.3.2.2.2. Бельото се поставя в сакове или 
торби на мястото на използването му (в 
болничните стаи), без да се сортира, изтърсва 
или изплаква, като за замърсено с биологични 
течности бельо се използват сакове от непро­
пусклива материя, обозначени с различен цвят 
или етикетирани за разпознаване.
2.3.2.2.3. Използваните сакове или торби се 
пълнят до 3/4 от полезния обем. Използваното 
бельо трябва да се съхранява в отделна зона, 
далече от чистото бельо и клиничната зона.
2.3.2.3. Дезинфекция на бельото и работ­
ното облекло се извършва чрез:
2.3.2.3.1. термодезинфекция (изпиране с го­
реща вода) – извършва се в перални машини, 
като се използва детергент; температурата на 
водата се поддържа в рамките на 90 °C за не 
по-малко от 20 минути; 
2.3.2.3.2. термодезинфекция чрез водна 
пара (камерна дезинфекция) – извършва се 
при режим 105 – 112 °C, налягане 0,5 atm 
и различно време на въздействие, като се 
прилага за дезинфекция на халати, завивки, 
възглавници и матраци; 
2.3.2.3.3. химио-термодезинфекция – из­
вършва се в перални машини, като се използва 
дезинфектант в ефективни концентрации, 
предназначен за химио-термодезинфекция; 
температурата на водата се поддържа в 
рамките на 40 – 60 °C за определено време 
в зависимост от изискванията, посочени на 
етикета на използвания дезинфектант;
2.3.2.3.4. химична дезинфекция – извършва 
се в перални машини или при ръчно потапяне, 
като се използва дезинфектант, предназначен 
за дезинфекция на текстил; използва се хлад­
ка вода в рамките на 20 – 40 °C и се спазват 
изискванията за концентрация и време на 
въздействие, посочени на етикета на използ­
вания дезинфектант. 
2.3.2.4. Изпраното и дезинфекцирано бельо 
и работно облекло се изсушава в сушилни и 
се глади с гладачни машини.
2.3.2.5. Изисквания при транспортиране и 
съхранение на постелъчно бельо и работно 
облекло:
2.3.2.5.1. Използват се отделни транспортни 
колички за чисто и мръсно бельо и работно 
облекло, които се почистват и дезинфекцират 
след употреба.
2.3.2.5.2. Чистото бельо и работно облекло 
се транспортират по начин, който не позволява 
замърсяването им, и се съхраняват на място, 
предназначено единствено за тази цел, при 
условия, осигуряващи защита от аерозоли, 
прах, влага и други замърсители.
2.3.2.5.3. Мястото за съхранение на чис­
тото бельо и работно облекло е отделено от 
местата за съхранение на използваното бельо 
и работно облекло.
2.3.2.5.4. Чистото постелъчно бельо или 
работно облекло, извадено от количката за 
чисто бельо и облекло или от мястото за 
съхранение, без да е използвано, не се връща 
обратно, а се третира като употребено.
2.3.3. Почистване и дезинфекция на околна 
среда в лечебните заведения.
2.3.3.1. На почистване и дезинфекция в 
лечебните заведения подлежат подове, стени, 
повърхности, обзавеждане (завеси, нощни 
шкафчета, легла и столове); кранове, мивки, 
сифони, ключове за осветление и дръжки на 
врати; оборудване за обслужване на пациенти 
(проходилки, инвалидни колички и други).